PAGE  
2

Jautājumi un atbildes par atklāto konkursu

“Degradētās teritorijas sakopšana pretī Ceraukstes ielai 21, Rīgā”

(identifikācijas numurs AMD 2026/65)

28.08.2026.
Jautājums: 
Lūdzam sniegt skaidrojumu par pretendenta tiesībām piedalīties iepirkumā “Degradētās teritorijas sakopšana pretī Ceraukstes ielai 21, Rīgā” (AMD 2026/65) šādā situācijā: Pretendentam ir Valsts ieņēmumu dienesta administrēts nodokļu parāds, taču starp pretendentu un VID ir noslēgts nodokļu parāda samaksas grafiks, kas tiek faktiski pildīts, un parāda samaksas termiņi tiek ievēroti. Lūdzam precizēt: Vai šāda situācija – proti, nodokļu parāds, par kuru ir noslēgts un tiek izpildīts samaksas grafiks – tiek uzskatīta par atbilstošu Publisko iepirkumu likuma 42. panta prasībām un neierobežo pretendenta tiesības iesniegt piedāvājumu šajā iepirkumā?
Atbilde:
Saskaņā ar Valsts ieņēmumu dienesta (turpmāk – VID) administrēto nodokļu (nodevu) parādnieku datubāzes datiem uz 26.08.2026. […] ir nodokļu parāds 24 209,33 euro apmērā, tai skaitā parāda summa 21 856,26 euro apmērā, attiecībā uz kuru pieņemts lēmums par nokavēto nodokļu maksājumu labprātīgu izpildi.

Lēmums „Par nokavēto nodokļu maksājumu labprātīgu izpildi” – pieņemts atbilstoši likuma „Par nodokļiem un nodevām” 26. panta vienpadsmitajai daļai.

Šāds lēmums nav uzskatāms par nodokļu parāda neesības apliecinājumu atbilstoši Publisko iepirkumu likumam un uzskatāms, ka IR nodokļu parāds.

VID administrēto nodokļu (nodevu) parāds ir pretendenta izslēgšanas iemesls, kura  dēļ pasūtītājam jāizslēdz pretendents no turpmākas dalības iepirkuma procedūrā.

Vairāk informācijas: Nodokļu parāda neesamības apliecināšana
